London Irish

London Irish RFC er et rugby union lag fra tettstedet Sunbury-on-Thames i Middlesex, England. De spilte inntil 2023 i den øverste divisjonen Premiership Rugby. Laget har vunnet Anglo-Welsh Cup én gang.

Historie
London Irish ble stiftet i 1898 for at irer som bodde i London skulle ha en sportsklubb for de som bodde i eksil av forskjellige grunner. Klubben var inspirert av de to andre klubbene som var stiftet; London Scottish i 1878 og London Welsh i 1895.club history - http://www.london-irish.com/ Lest 15 juli 2015 (engelsk) Deres første kamp var mot Hammersmith 1. oktober 1898 på Herne Hill Athletic Ground i Sørøst-London. I 1911 spilte de sin første kamp i Europa mot Le Havre i Frankrike.

Klubben led hardt under første- og andre verdenskrig og under Påskeopprøret i Irland i 1916. Mange av klubbens medlemmer ble drept i årene 1914-18. Det var først i 1923 at spillere kunne komme fra Irland for å spille for klubben igjen. 

I 1931 kjøpte klubben et større landområde i Sunbury i Sørvest-London og deres første kamp på sin nye bane var 8. desember 1931 mot London Welsh. Området ble beslaglagt av myndighetene under andre verdenskrig for å dyrke mat der. Etter krigen var banen så dårlig at de leide bane av Blackheath i Sørøst-London. De flyttet tilbake igjen i 1959 da de fikk lånt penger til å bygge en tribuneseksjon i Sunbury.

På 1980-tallet reiste klubben til Canada og Nigeria for å spille kamper.

I 2000 begynte laget å spille hjemmekampene sine på Madejski Stadium i Reading og vant sitt eneste større trofé i 2002 da de vant Anglo-Welsh Cup ved å slå Northampton Saints i finalen.

12. mars 2016 spilte laget den første kampen i Premiership utenfor England. De flyttet kampen mot Saracens til New York Red Bulls sin arena 
i New Jersey.Premiership in the USA: London Irish and Saracens prepare for landmark fixture bbc.co.uk Lest 7. juni 2016 (engelsk)

Laget spilte i den øverste divisjonen helt fra 1996 til 2016 da de endte på sisteplass på tabellen og rykket ned til andre nivå. De rykket rett opp igjen på første forsøk da de vant serien og kvalifiseringen for opprykk.

I 2023 fikk laget store økonomiske problemer og ble suspendert fra toppserien og alle andre ligaer av rugby-forbundet.

Meritter
Premiership Rugby
 Andreplass: 2008-09

European Challenge Cup
 Andreplass: 2005-06

Anglo-Welsh Cup
 Mester: 2002
 Andreplass: 1980

Referanser

Eksterne lenker
 Klubbens offisielle nettsider

Kategori:1898 i England
Kategori:Rugbylag i England
Kategori:Middlesex
Kategori:Idrettslag etablert i 1898